
Datum: 5. 9. 2026
                     

ZADEVA: Vabilo na dobrodelni dogodek Dan športa Lavrica.
Spoštovani,

v zavodu OŠ Škofljica bomo tudi letos, že četrto leto zaporedoma, organizirali dobrodelni dogodek Dan športa, v soboto 26. septembra 2026,
 ki je namenjen šolskim in predšolskim otrokom.
Z letošnjim dobrodelnim dogodkom želimo zbrati čim več sredstev za pomoč otrokom iz socialno-ogroženih družin in za nakup novih knjig za šolsko knjižnico in s tem prispevati tudi k izboljšanju bralne pismenosti.
[bookmark: _heading=h.gq0to987zmh4]Otrok, ki dobro razvije bralno pismenost, se lažje uči nove stvari, bolje razume navodila in hitreje rešuje težave. Obenem mu branje odpira vrata v svet domišljije, ustvarjalnosti ter kritičnega mišljenja.
Na dogodku, ki bo potekal na notranjih in zunanjih površinah PŠ Lavrica, bomo organizirali različne delavnice, ustvarjalnice in športne aktivnosti za otroke in starše.

Za predšolske otroke bomo organizirali vožnjo s poganjalčki (2-4 leta) ter polžjo vožnjo s kolesi (3-5 let), družinsko štafeto (otrok in starš).

Dogodek se bo pričel ob 9. uri, vožnja s poganjalčki pa bo potekala na parkirišču vrtca s pričetkom ob 9.30. 

Zelo bi bili veseli, če bi se dogodka udeležili in s prijavo na enega izmed tekmovanj prispevali dobrodelno prijavnino. 

Dobrodelna prijavnina 5 € (predšolski otroci) se mora poravnati najkasneje do 26. 9. 2026 (na šolski transakcijski račun, ki je naveden spodaj). 

Za vse bo zabavno. Tudi za tiste, ki niso ravno tekmovalni ali ljubitelji iger z žogo. Namesto tega se bodo lahko preizkusili v mojstrskem šahovskem turnirju, streljali z lokom sreče, izmenjali knjigo na Malem knjižnem sejmu, si poslikali obraz ter odigrali igre štrbunk in prstomet. Tudi za pijačo in hrano bo poskrbljeno.

S pomočjo vulkanizerstva Zajec in še nekaterih podpornikov dogodka smo uspeli pridobiti tudi originalne drese in ostale športne rekvizite naših najboljših športnikov svetovnega merila. Zato bomo organizirali tudi licitacijo športnih rekvizitov. Licitacija bo potekala na družabnem omrežju Facebook (Dan športa PŠ Lavrica), kjer bodo znani tudi vsi rekviziti, ki bodo na voljo za dražbo. Pričela se bo v ponedeljek, 14. 9. 2026, ob 8. uri in bo potekala do sobote, 26. 9. 2026, do 12.59.

Več o dogodku in pravilih tekmovanja si lahko ogledate na šolski spletni (https://www.os-skofljica.si/novice/novice-ps-lavrica/) in na Facebookovi strani Osnovne šole Škofljica ali Dan športa PŠ Lavrica.
Želimo si in upamo, da bomo s skupnimi močmi uspeli zbrati dovolj sredstev za pomoč otrokom ter obogatiti naše knjižnične police z zanimivimi knjigami.
Hvaležni bomo za vsako pomoč in sodelovanje. Pridružite se nam!
Lepo vas pozdravljamo.
					
Alma Radišić in Tevž Pavšek, vodji dogodka        	        Roman Brunšek, ravnatelj


PRIJAVA NA DOGODEK

